
OBRAZLOŽENJE
POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU 

I. PRAVNI OSNOV
U skladu s odredbama članka 86. Zakona o proračunu (NN br. 144/21) proračunski korisnik dužan je upravljačkom tijelu dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine.
Sukladno Pravilniku o polugodišnjem i godišnjem izvještaju o izvršenju proračuna i financijskog plana izvještaj o izvršenju financijskog plana sadrži opći i posebni dio te obrazloženje. 
Opći dio izvještaja o izvršenju financijskog plana sadrži sažetak Računa prihoda i rashoda i Računa financiranja te Račun prihoda i rashoda i Račun financiranja.  
Posebni dio izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

II.  OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA
1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA
Prihodi poslovanja ostvareni su u iznosu 847.573,89 € što čini 46,03 % plana. U odnosu na isto razdoblje prethodne godine prihodi poslovanja ostvareni su u većem iznosu za 1,69 % ili 14.122,03 €. Prihodi od prodaje nefinancijske imovine nisu planirani za 2026. godinu, također nisu ni ostvareni.. Rashodi poslovanja realizirani su s 843.685,02 € ili 49,10 % plana, a u odnosu na prethodnu godinu ovi rashodi su manji za 88.973,22 € ili 9,54 %. Rashodi za nabavu nefinancijske imovine ostvareni su s 11.283,89 € ili 135,3 % plana, a u odnosu na prethodnu godinu ovi rashodi su veći za 1.465,19 € ili 14,92 %.
Prema ovom izvješću financijski plan je u izvještajnom razdoblju ostvaren s 847.573,89 € prihoda i primitaka te  854.968,91 € rashoda i izdataka što čini 46,03 % plana prihoda i primitaka, odnosno 49,52 % planiranih rashoda i izdataka. U odnosu na realizaciju prethodne godinu prihodi su veći za 1,69 % dok su rashodi manji za 9,28 %.  Razlog povećanja prihoda je povećanje sredstava za plaće iz državnog proračuna zbog rasta osnovice za obračun plaća dok je smanjenje rashoda rezultat iskazivanja 7 rashoda za plaće u prethodnoj godini (zbog primjene novog Pravilnika o proračunskom računovodstvu) dok je u tekućoj godini iskazano 6 rashoda.

1.1. Izvršenje prihoda i primitaka
U strukturi prihoda najznačajniji su prihodi pomoći iz inozemstva i od subjekata unutar općeg proračuna-izvor financiranja 5-Pomoći koji čine 94,14 % ukupnih prihoda.
Prihodi iz nadležnog proračuna- su drugi najveći prihod s udjelom od 5,44% a odnose se na prihode iz nadležnog proračuna BPŽ po osnovu decentraliziranih sredstava-izvor financiranja 5.0.111. Vlastiti prihodi odnosno prihodi od prodaje proizvoda i robe te pruženih usluga sudjeluju sa 0,29 % u ukupnim prihodima te ostali prihodi sa 0,13% (izvor financiranja 4-Prihodi za posebne namjene, 6-Donacije).

Pomoći iz inozemstva i od subjekata unutar općeg proračuna ostvareni su u iznosu 797.868,64 €  što je u odnosu na plan 48,20 % , a u odnosu na isto razdoblje prethodne godine više za 6,79 %. Najvećim dijelom odnose se na pomoći iz nenadležnih proračuna i to na sredstva iz državnog proračuna za financiranje plaća i ostalih rashoda za zaposlene u iznosu 765.926,09 €. Iz državnog proračuna ostvareni su i prihodi za opskrbu školske ustanove besplatnim zalihama menstrualnih higijenskih potrepština u iznosu 379,00 €, za nabavu psihološko-pedagoških dijagnostičkih sredstava u iznosu 215,86 €, za financiranje povećanih troškova prijevoza učenika s teškoćama u razvoju u iznosu 1.404,91 € te za sufinanciranje projekata i programa rada s darovitim učenicima u iznosu 1.792,74 €, a od Agencije za odgoj i obrazovanje u iznosu 245,00 € za rad županijskog stručnog vijeća te za pokri će troškova nastalih sudjelovanjem učenika na državnom natjecanju u strukovnim disciplinama WorldSkills Croatia 2026. u iznosu 125,96 €. Iz proračuna grada Nova Gradiška ostvarena je pomoć u iznosu 4.993,75 € za nabavu računala. Prijenosi između proračunskih korisnika istog proračuna ostvarene su u iznosu 22.785,33 € a odnose se na prihode za plaće pomoćnika u nastavi za koje sredstva osigurava osnivač u sklopu projekta „S osmijehom u školu 7“ financiranog od strane Europskog socijalnog fonda. 

Prihodi od upravnih i administrativnih pristojbi, pristojbi po posebnim propisima i naknada ostvareni su s 120,00 € ili 7,67 % plana, a u odnosu na prethodnu godinu manji su za 80 € ili 40 % . Odnose se na prihode od izrade duplikata svjedodžbi.

Prihodi od prodaje proizvoda i robe te pruženih usluga i prihodi od donacija realizirani su u iznosu 3.495,35 € što je u odnosu na plan 6,6 % , a u odnosu na prethodnu godinu manje za 19.827,12  € ili  85,01 %. Najvećim dijelom odnose se na vlastite prihode i to prihode od zakupa dvorane i školskog prostora u iznosu 1.812,54 € te prihode od učeničkog servisa u iznosu 662,81 €. 
Prihodi od donacija iznose 1.020,00 € a odnose se na tekuće donacije od trgovačkih društava za pokriće troškova učeničkih ekskurzija u iznosu 360,00 € te novčanu nagradu Hrvatske radiotelevizije za projekt „Najljepši školski vrtovi u RH“ u iznosu 660,00 €.

U skupini prihoda iz nadležnog proračuna evidentirani su prihodi od Brodsko-posavske županije temeljem Odluke o financiranju decentraliziranih funkcija u obrazovanju za financiranje materijalnih i financijskih rashoda u iznosu 44.501,31 € te prihodi od BPŽ za plaće i materijalna prava pomoćnika u nastavi u iznosu 1.588,59 €.  U usporedbi sa izvještajnim razdobljem prethodne godine ovi prihodi su ostvareni u manjem iznosu za 16.674,08 € ili 26,57 %. U odnosu na plan za 2026. godinu ostvareno je 34,97 %  plana.


1.2. Izvršenje rashoda i izdataka 

U strukturi rashoda najveći su rashodi za zaposlene koji čine 92,70 % ukupnih rashoda. Materijalni rashodi sudjeluju sa 5,94 % u ukupnim rashodima te rashodi za nabavu nefinancijske imovine sa 1,32%. Rashodi za donacije čine 0,04 % ukupnih rashoda.
 
Rashodi za zaposlene ostvareni su u iznosu od 792.558,84 € što je u odnosu na plan 51,3%, a u odnosu na prethodnu godinu manje za 8,53% ili 73.931,21 €. Odnose se na bruto plaće zaposlenika uvećane za doprinose na plaću te materijalna prava zaposlenih. 96,91 % rashoda za zaposlene financira se iz državnog proračuna odnosno proračuna Ministarstva znanosti i obrazovanja i mladih-izvor financiranja 5-Pomoći, a razlog smanjena ovih rashoda je što smo u istom razdoblju prethodne godine zbog primjene novog Pravilnika o proračunskom računovodstvu evidentirali 7 rashoda za plaće (od prosinca 2024. do lipnja 2025) dok je u tekućoj godini iskazano 6 rashoda (od siječnja do lipnja 2026). 
Materijalni rashodi realizirani su u iznosu 50.743,05 € što je u odnosu na plan 29,36 % odnosno u usporedbi s istim razdobljem prethodne 2025. godine manje za 22,83 %.  Odnose se na rashode za potrebe redovnog poslovanja koji se najvećim dijelom financiraju iz županijskog proračuna odnosno iz izvora financiranja 5.0.111.-decentralizirana sredstva. Razlog smanjenja te manje realizacije ovih rashoda je smanjenje troškova energije. Naime zbog radova na energetskoj obnovi nastavno-sportske dvorane, zgrada dvorane nije u funkciji te nema potrošnje energenata.
Financijski rashodi ostvareni su u iznosu 0,44 € što čini 2,93 % plana, a u odnosu na isto razdoblje prethodne godine manji su za 26,67 %. Odnose se na troškove zateznih kamata zbog kašnjenja u plaćanju materijalnih obveza.
U skupini rashoda za donacije, kazne, naknade šteta i kapitalne pomoći evidentirane su tekuće donacije učenicama za higijenske potrepštine u iznosu 382,69 €. U odnosu na prethodnu godinu ovi rashodi su manji za 8,11% €, a financirani su iz sredstava pomoći državnog proračuna odnosno Ministarstva rada, mirovinskog sustava, obitelji i socijalne politike.
Rashodi za nabavu nefinancijske imovine ostvareni su u iznosu 11.283,89 €. Ovi rashodi su povećani u odnosu na isto razdoblje prethodne godine za 14,92 %. U odnosu na plan izvršeno je 135,3 % planiranih rashoda. Iz sredstava pomoći grada Nova Gradiška nabavljena su nova AiO računala u vrijednosti 4.993,75 €, školsku radionu opremili smo novim namještajem (ormari za alate) u vrijednosti 2.723,75 € a za realizaciju projekta i programa rada s darovitim učenicima „Ples procesa pod STEM svjetlom“ nabavljena je oprema u vrijednosti 3.375,68 €. Za školsku knjižnicu nabavljene su knjige u vrijednosti 190,71 €.

2. OBRAZLOŽENJE VIŠKA/MANJKA
Što se tiče ostvarenog rezultata, u prvom polugodištu 2026. godine ostvaren je manjak prihoda tekućeg razdoblja u iznosu 7.395,02 €, a uzimajući u obzir preneseni manjak prihoda za 2025. godinu u iznosu 97.819,10 € ostvaren je ukupan manjak prihoda u iznosu 105.214,12 €. 
Zbog primjene modificiranog obračunskog načela u prihode su priznata sredstva za plaće za razdoblje prosinac 2025. do svibanj 2026., dok su u rashode evidentirane plaće za razdoblje siječanj-lipanj 2026. S obzirom da je zbog povećanja osnovice za obračun plaća,  plaća za mjesec lipanj veća od plaće za prosinac 2025., ostvaren je manjak prihoda iz izvora pomoći iz MZOM.

SASTAVILA:							RAVNATELJICA:
Jasenka Podobnik						Sanja Müller-Zoričić

